Cronoloxía das guerras entre os Jin e os Song

As campañas das guerras entre os Jin e os Song tiveron lugar na dinastía Jin (jurchens) e a dinastía Song durante os séculos XII e XIII. Os jurchens eran unha confederación tribal de fala tungú nativa de Manchuria que derrocaran ós khitan (dinastía Liao) en 1222 e declararon o estabelecemento dunha nova dinastía, a Jin. As relacións diplomáticas entre a dinastía Jin e a Song empeoraron até o punto de que os jurchens declararon a guerra á dinastía Song en novembro de 1125.

Os jurchens enviaron dous exércitos contra os Song: un deles capturou a capital provincial, Taiyuan, mentres o outro asediou a capital Song, Kaifeng. Os jurchens retiráronse cando os Song prometeran pagar unha indemnización anual. Mentres a dinastía Song se volvía cada vez máis feble, o exército Jin levou a cabo un segundo asedio contra Kaifeng, a cal foi capturada e saqueada; o emperador da dinastía Song, Qinzong, foi apresado e levado ó norte cara a Manchuria como refén. A parte restante da corte dos Song retirouse cara ao sur da China e comezou o período do Song do sur da historia chinesa. Os Jin estabeleceron dous gobernos monicreques –primeiro a dinastía Da Chu e máis tarde o estado de Qi– como estado colchón entre os Song e Manchuria.

Os jurchens dirixíronse cara ó sur co obxectivo de conquistar o Song do sur, pero as contraofensivas dos xenerais chineses con Yue Fei detiveron o seu avance. Negociouse un acordo de paz, o tratado de Shaoxing, ratificado en 1142, que estabeleceu o río Huai como fronteira entre os dous imperios. A paz entre os Song e os Jin foi interrompida dúas veces. O emperador Jin Hailingwang envadiu o Song do sur no ano 1161, mentres que os vingadores Song intentaron sen éxito recuperar o norte da China no ano 1204.

As guerras contra os Song foron notables polo feito de xurdir novas innovacións tecnolóxicas. No asedio de De'an de 1132 empregouse por primeira vez a lanza de fogo, unha arma de pólvora primitiva, antecesora da arma de fogo. O huopao, unha bomba incendiaria, empregouse en diversas batallas e as bombas de pólvora feitas de ferro fundido foron usadas nun asedio do ano 1221. Os jurchens migraron cara ó sur e estabelecéronse ó norte da China, onde adoptaron a lingua e a cultura confucionista dos habitantes locais. O goberno da dinastía Jin evolucionou cara a unha burocracia imperial centralizada estruturada da mesma maneira que as dinastías chinesas anteriores. Tanto esta dinastía coma a dinastía Song atoparon a súa fin durante o século XIII, cando o Imperio Mongol se expandiu por todo o continente asiático.

 Campañas contra o Song do norte 
 Ano Data Acontecemento Referencias 1125  novembro  A dinastía Jin declara a guerra contra a dinastía Song e envía dous exércitos.  1126  xaneiro  Os jurchens chegan a Taiyuan e asedian a cidade. 27 de xaneiro  O exército dos jurchens atravesa o río Groc no seu camiño cara a capital Song, Kaifeng. 28 de xaneiro  O emperador Huizong de Song abdica e o emperador Qinzong é entronizado mentres os jurchens se achegan a Kaifeng.31 de xaneiro  Os jurchens asedian Kaifeng.10 de febreiro  Remata o asedio de Kaifeng.5 de marzo  O exército jurchen retírase de Kaifeng despois de que o emperador Song prometese pagar unha indemnización anual.xuño  Dous exércitos enviados polo emperador Qinzong a Taiyuan, Zhongshan e Hejian son derrotados polos jurchens. decembro  O exército jurchen que capturara Taiyuan chega a Kaifeng. Comeza o segundo asedio de Kaifeng. 1127  9 de xaneiro  Durante o incidente de Jingkang, Kaifeng réndese e a cidade é saqueada polos jurchens.maio  O emperador Qinzong, anteriormente emperador Huizong e os membros da corte dos Song son feitos prisioneiros e conducidos cara ó norte de Manchuria. 1129    A capital da dinastía Song desprázase a Nanjing. Fin de Song do nord.   Liu Yu é entronizado como emperador do estado marioneta jurchen Qi. 

 Campañas contra o Song do sur 
 Ano Data Acontecemento Referencias 1132    De'an é asediado polos jurchens. A batalla contempla o primeiro uso coñecido da lanza de fogo, predecesora da arma de fogo.  1133    Yue Fei é nomeado xeneral e ten a tarefa de liderar o meirande exército da rexión, preto do río Yangtzé.   1134    Yue Fei lidera unha campaña militar que recupera gran parte do territorio tomado polos Jin.  1135    Qi captura a poboación de Xiangyang.  1137    Os jurchens desolan o estado de Qi e degradan a Liu Yu como emperador.  1140    Yue Fei envía unha exitosa expedición militar contra os Jin e consegue uns territorios considerables, pero é forzado a retirarse polo emperador Gaozong.  1141    Yue Fei é apresado e Gaozong continúa cos seus plans para asinar un tratado de paz. outubro  Comezan as negociacións para un tratado de paz entre os Song e os Jin.  1142    Yue Fei é envelenado na súa cela da prisión. outubro  Ratifícase o tratado de paz –chamado acordo de Shaoxing– e os Song aceptan pagar unha indemnización anual. Estabelécese o río Huai como fronteira. 

 Despois do tratado de paz 
 Ano Data Acontecemento Referencias 1152    O emperador jurchen Hailing despraza a capital cara ó sur, de Manchuria a Pequín.  1158    O emperador Hailing culpa os Song de crebar o tratado de paz pot obter cabalos das rexións fronteirizas.  1159    Os Jin comezan as preparacións para a guerra contra os Song.  1161  Verán  Acaba a leva de soldados chineses han polo bando dos jurchen.  14 de xuño  Os enviados jurchen chegan á zona dos Song na vixilia da invasión. O seu comportamento levanta sospeitas sobre un posible complot Jin contra os Song.15 de outubro  As forzas jurchens parten de Kaifeng. 28 de outubro  A armada Jin chega ó río Huai e continúa a súa marcha cara ó río Yangtzé. 26–27 de novembro Os jurchens intenten capturar a cidade de Caishi durante a batalla de Caishi pero son repelidos polos Song.   Ten lugar no mar a batalla de Tangdao entre os jurchens e os Song. A mariña Song emprega bombas incendiarias e outras armas contra unha frota Jin de 600 barcos. 15 de decembro  O emperador Hailing é asasinado no seu campo militar polos seus oficiais, o cal pon fin á invasión jurchen.  1204   As armadas dos Song comezan a asaltar os asentamentos Jin do norte do río Huai.  1206  14 de xuño  Os Song declaran a guerra ós jurchens. Outono  As armadas Jin capturan poboacións e bases militares, o cal alenta o avance dos Song. decembro  Wu Xi, xeneral e gobernador de Sichuan, deserta para unirse ós jurchens.  1207  29 de marzo  Wu Xi é asasinado por leais ós Song.  1208 xullo  Despois de negociacións para a paz, acaba a guerra e os jurchens retíranse. 2 de novembro  Asínase un tratado de paz entre os Jin e os Song. Os Song aceptan seguir pagando tributos ós jurchens.  1217   Os jurchens invaden os Song como unha solución polo territorio perdido ante os mongois.  1221    Os jurchens empregan unha bomba de pólvora feita de ferro colado para intentar capturar Qizhou, unha cidade dos Song.  1224   Os Jin e os Song aceptan un tratado de paz. Os Song paran de tributar anualmente ós jurchens.  1234   Remata a dinastía Jin despois da invasión por parte dos mongois e dos Song. 

 Notas 

 Véxase tamén 
 Outros artigos 
 Dinastía Song

 Bibliografía 









Categoría:Historia da China